
   Forord
  

  
   Vi som redaktører har gjennom flere år vært med på å
   
   
   bygge opp studiet avansert klinisk sykepleie (AKS). I
   
   
   2020 ble utdanningen kreditert som master i
   
   
   avansert klinisk allmennsykepleie etter forskriften om nasjonale retningslinjer for avansert klinisk allmennsyke­pleie 2020. Forskriften la føringer for hva som skulle bidra til å
   
   
   styrke kvaliteten på helse- og omsorgstjenester, spesielt i
   
   
   kommunene. Målgruppen for dem som er utdannet innen avansert klinisk allmennsykepleie, er pasienter i
   
   
   alle aldre med helseutfordringer og sykdommer. Masterstudiet omfatter avansert sykepleie ved både akutte, kortvarige og kroniske tilstander, men legger særlig vekt på pasienter med kroniske sykdommer og pasienter med flere og sammensatte tilstander, blant annet med både somatiske, psykiske og rusrelaterte helseutfordringer og sykdommer. Masterstudiet fremmer breddekompetanse som helsetjenesten har behov for.
  

  
   Målet for boken er å
   
   
   fremvise det som gir avansert klinisk allmennsykepleie dets egenart. Flere av kapitlene er skrevet ut ifra forfatternes egne erfaringer fra klinisk arbeid, undervisning og forskning. Professor Frøydis Perny Vasset, som tidligere jobbet ved NTNU Ålesunds AKS-utdanning, har tatt med seg erfaringer på pedago­giske løsninger som ­professor til AKS utdanningen i
   
   
   Molde. Studiet ble utviklet etter modell av
   
    Advanced Practice Nurse
   
   (APN), eller det som benevnes som
   
    Nurse ­Practitioner
   
   . Førsteamanuensis Signe Gunn Julnes var med og startet videreutdanningen i
   
   
   avansert klinisk sykepleie i
   
   
   2016 ved høgskolen i
   
   
   Molde, og har siden 2022 vært fag­ansvarlig for masterstudiet ved høgskolen i
   
   
   Molde. Dette masterstudiet er fortsatt en ny utdanning i
   
   
   Norge, og vi ser derfor behovet for norsk faglitteratur.
  

  
   Kommunehelsetjenesten har etter at samhandlingsreformen ble innført, fått ansvar for langt flere multisyke pasienter. Det bør legges til rette for å
   
   
   unngå det man ofte kaller svingdørspasienter (de som jevnlig blir lagt inn og skrevet ut av sykehusene). Det er uheldig for både pasienter, pårørende og den norske helseøkonomien.
  

  
   Kommunehelsetjenesten har behov for helsepersonell med bred klinisk kompetanse som avansert klinisk allmennsykepleie for å
   
   
   møte behovene til de mange pasientene med komplekse sykdomstilstander og sammensatte behov og for å
   
   
   skape mer koordinerte og helhetlige tjenester.
  

  
   Forskergruppen
   
    Sykepleie, forskning og fagutvikling
   
   ble opprettet av HiM 2021 der Vasset og Julnes er henholdsvis leder og nestleder og mange av bidragsyterene til boken er også medlemmer her.
  

  
   Tusen takk til de eksterne fagfellene for gode og konstuktive innspill underveis.
  

  
   Redaktører og forfattere takker Fagbokforlaget for et godt samarbeid. Spesielt Berit Gjendem har vært en god og nyttig samarbeidspartner for oss. Takk, Berit!
  

  
   Takk også til vår arbeidsplass, Høgskolen i
   
   
   Molde, som har gitt oss midler til to skrive­seminarer.
  

  
   Molde 12. juni 2024
  

  
   Frøydis Perny Vasset og Signe Gunn Julnes

    Innledning
   
  

  
   
   
   Signe Gunn Julnes og Frøydis Perny Vasset
  

  
   
   
   Avansert klinisk allmennsykepleie
  

  
   Master i
   
   
   avansert klinisk allmennsykepleie (AKS) ble i
   
   
   Norge forskriftsfestet gjennom nasjonale retningslinjer i
   
   
   januar 2020. Masterutdanningen skal gi AKS en bredde­kompetanse til å
   
   
   håndtere avanserte og komplekse pasientsituasjoner, koordinere tjenester og fremme helhetlig pasientforløp i
   
   
   kommunale helse- og omsorgstjenester (Forskrift om nasjonal retningslinje for masterutdanning i
   
   
   avansert klinisk allmennsykepleie, 2020).
  

  
   Både sykepleierrollen og helsetjenesten har de siste 100 årene gjennomgått store endringer. Helsetjenestene har blitt mer avanserte og komplekse med jevnlige medi­sinske fremskritt og større behandlingsmuligheter. Samtidig har pasienters og brukeres forventninger til høy standard i
   
   
   tjenestene med utvidede pasientrettigheter blitt tydeligere. Pasienter skal også i
   
   
   større grad kunne møte spesialisthelsetjenesten hjemme – digitalt eller ved ambulante tjenester, hvor den kommunale helsetjenesten i
   
   
   samarbeid med spesialisthelsetjenesten skal ha et særlig søkelys på barn og unge, alvorlig psykisk psyke, pasienter med flere kroniske lidelser og skrøpelige eldre pasienter (NOU 2023). Dette vil føre til økte kompetansekrav til sykepleiere både ved sykehus og i
   
   
   kommunehelsetjenesten. For å
   
   
   imøtekomme dagens avanserte og komplekse helsetjeneste- og omsorgsbehov for fremtiden vil sykepleiere trenge å
   
   
   heve sin kompetanse innen en rekke sykepleiefaglige områder som helsefremmende, forebyggende, rehabiliterende og klinisk arbeid. Helsepolitikk, pedagogikk, ledelse og koordinering, tverrprofesjonelt samarbeid, forskning, tjenesteforbedring og evidensbasert praksis er også kompetanseområder sykepleiere trenger å
   
   
   styrkes i.
  

  
   Det økte presset på alle deler av helsetjenesten har ført til endring i
   
   
   den tradisjonelle sykepleierrollen. Den nødvendige endringen har bidratt til behov for sykepleiere med klinisk breddekompetanse både i
   
   
   spesialisthelsetjenesten og i
   
   
   de kommunale helse- og omsorgtjenestene (Meld. St. 26, 2014–2015. Fremtidens primærhelsetjeneste – nærhet og helhet; Meld. St. 7, 2019–2020. Nasjonal helse- og sykehusplan 2020–2023). Sykepleiere med klinisk breddekompetanse kan bidra til å
   
   
   heve den faglige kvaliteten på helsetjenester og styrke tilbudet både i
   
   
   spesialisthelsetjenesten og i
   
   
   de kommunale helse- og omsorgstjenestene (Fagerström, 2019; Forskrift om nasjonal retningslinje for masterutdanning i avansert klinisk allmennsykepleie, 2020). Det gjelder blant annet i
   
   
   sengeposter, sykehjem, allmennhelsetjenesten inkludert kartlegging av flyktningers helse, poliklinisk arbeid og dagbehandling, ambulante tjenester, hjemmesykehus og allmennlegetjenesten og hjemme­tjenesten. De kan også bidra til å
   
   
   bedre samhandlingen, innad i
   
   
   sykehus, på tvers av sykehus og kommuner, og for pasienter med flere diagnoser og sammensatte behov (Forskrift om nasjonal retningslinje for masterutdanning i
   
   
   avansert klinisk allmennsykepleie, 2020). Den nye og utvidede kliniske sykepleierrollen, avansert klinisk allmennsykepleie, betegnes internasjonalt som Nurse practitioner eller Advanced Practice Nursing.
  

  
   Sykepleiere som har fullført masterutdanning i
   
   
   avansert klinisk allmennsykepleier (AKS), skal arbeide selvstendig, i
   
   
   tråd med egen kompetanse og regelverk (Fagerström, 2019).
  

  
   Masterutdanningen har som mål å
   
   
   videreutvikle sykepleiernes kompetanse i
   
   
   personsentrert tilnærming, kunnskapsbasert praksis og klinisk sykepleie. AKS-utdanningen skal gi sykepleierne avansert helhetlig kunnskap om kartlegging, vurdering og kompetanse til å
   
   
   gjennomføre selvstendige systematiske undersøkelser, avdekke funn, fatte beslutninger om behandling samt koordinere og følge opp pasienter med ulike helsebehov. AKS skal ha kompetanse til å
   
   
   undervise, veilede og støtte pasienter, pårørende, kollegaer og annet helsepersonell, evaluere tjenestekvalitet og fremme kunnskapsbasert sykepleiepraksis. AKS vil kunne lede det faglige og kliniske arbeidet, og ivareta behov for samhandling og koordinering på tvers av fag- og tjenestenivåer. Gjennom denne masterutdanningen vil AKS-studentene også få nødvendig kunnskap og fordypning i
   
   
   vitenskapelig metode for å
   
   
   drive kontinuerlig faglig utviklings- og kvalitetsarbeid i
   
   
   helsetjenesten på individ-, gruppe- og systemnivå (Forskrift om nasjonal retningslinje for masterutdanning i
   
   
   avansert klinisk allmennsykepleie, 2020).
  

  
   Utdanning som avanserte kliniske allmennsykepleier ble iverksatt i
   
   
   flere land for mange år siden (Schober, 2016; Fagerström, 2019). Utdanningen og rollen til AKS, nurse practitioner (NP), ble først utviklet i
   
   
   USA for snart 60 år siden. Det var basert på mang­lende offentlig tilbud av helsetjenester, spesielt i
   
   
   primærhelsetjenesten, og utdanningen ble deretter spredt til en rekke land over hele verden. Avansert klinisk allmennsykepleiere er også implementert i
   
   
   Canada (Ontario) siden 1960-tallet (Schober, 2016; Fagerström, 2019). New Zealand beskriver utdanningen som det beste av sykepleie kombinert med noen ferdigheter fra medisin (Ministry of Health, 2002). I
   
   
   USA har NP en utvidet rolle og uavhengig (autonom) klinisk funksjon i
   
   
   utredninger, diagnostisering og behandling av pasienter (Fagerström, 2019).
  

  
   De første AKS i
   
   
   Norden ble uteksaminert i
   
   
   Sverige og Finland i
   
   
   henholdsvis 2005 og 2006 (Fagerström, 2019). I
   
   
   Norge ble de første masterprogrammene for å
   
   
   utdanne avansert klinisk allmennsykepleiere etablert i
   
   
   2011 ved Universitetet i
   
   
   Oslo og ved NTNU, kort tid etter. Det overordnede målet med etableringen av masterprogrammet var å
   
   
   forbedre kvaliteten på og tilgjengeligheten av helsetjenester for de sykeste eldre, spesielt i primærhelsetjenesten.
  

  
   I
   
   
   dagens masterutdanning i
   
   
   avansert klinisk allmennsykepleie er kompetanseområdene utvidet i
   
   
   forhold til den tidligere norske masterutdanningen i
   
   
   avansert klinisk sykepleie. Ifølge forskrift for avansert klinisk allmennsykepleier (2020) gis studentene læringsutbytter i
   
   
   følgende kompetanseområder
   
   
  

  
   
    1
   
   Klinisk vurderings-, beslutnings- og handlingskompetanse
  

  
   
    2
   
   Helsekompetanse, pasientopplæring og veiledning
  

  
   
    3
   
   Faglig ledelse og koordinering
  

  
   
    4
   
   Kunnskapsbasert fagutvikling, tjenesteforbedring og innovasjon.
  

  
   
   
   Master i avansert klinisk allmennsykepleie med offentlig spesialistgodkjenning
  

  
   Helse- og omsorgsdepartementet ga Helsedirektoratet våren 2018 i
   
   
   oppdrag å
   
   
   utarbeide et forslag til nasjonal studieplan for master i
   
   
   avansert klinisk allmennsykepleie. Forslaget til den nye masterutdanningen ble utviklet i
   
   
   samarbeid med universiteter og høgskoler, Universitets og høgskolerådet, Kommunesektoren (KS), kommuner og Norsk Sykepleier­forbund. Utdanningen er tilpasset behovene i
   
   
   kommunale helse- og omsorgstjenester, men det er presisert at den også er relevant for spesialisthelsetjenesten.
  

  
   
    I Norge har AKS muligheter for å søke offentlig spesialistgodkjenning
    
    
    (Forskrift om nasjonal retnings­linje for masterutdanning i avansert klinisk allmennsykepleie, 2020). Tidligere var det kun lege- og tannlegespesialister som har offentlig spesialist­godkjenning i Norge.
   

  

  
   Primærhelsetjenestemeldingen, Meld. St. 26 (2014–2015), understreker at fragmenterte helsetjenester i
   
   
   kommunene kan få store negative konsekvenser for pasientene, og det ble anbefalt at norske myndigheter utdanner sykepleiere på mastergradsnivå til en mer avansert klinisk allmennsykepleierrolle. Meldingen fremhevet blant annet at å
   
   
   koordinere ulike fagdisipliner i
   
   
   tverrprofesjonelle team
   
   
   , for på den måten bedre ressursutnyttelsen av helse- og omsorgstjenestene, er nyttig. Det bør være tydelige stillingsinstrukser og retningslinjer for arbeidsoppgaver til sykepleiere med bachelorgrad og til de med master i
   
   
   avansert klinisk allmennsykepleie. Med sin kliniske kompetanse kan AKS identifisere forverret tilstand hos pasienter med kroniske sykdommer og sette i
   
   
   gang tiltak for å
   
   
   forhindre reinnleggelse på sykehus.
  

  
   Boken er bygd opp med tre hoveddeler. Hver hoveddel har fra tre til elleve kapitler. Hvert kapittel i
   
   
   boken har en innledning som gir en kortfattet oversikt over innholdet.
  

  
   Del 1 er en kort del og setter søkelys på rollen som avansert klinisk allmennsykepleier.
  

  
   Del 2 beskriver det avanserte kliniske sykepleierfaget. Delen har mange kapitler om både psykiske og fysiske utfordringer til ulike pasientgrupper. Del 2 setter også søkelys på arbeidet med akutt og kritisk syke som AKS kan utføre.
  

  
   Del 3 vektlegger mest samfunnsfaglige områder, som alltid vil prege arbeidet i
   
   
   helsetjenesten.

   Kapittel 1
  

  
   
    
    
    Fra sykepleier til avansert klinisk allmennsykepleier
   
  

  
   
   
   Line Rakvåg, Signe Gunn Julnes og Frøydis Perny Vasset
  

  
   Innledning
  

  
   I dette kapittelet vil du lære om en helsetjeneste i endring, og at kommunehelsetjenesten har fått flere faglige krevende oppgaver etter at Samhandlingsreformen ble innført. Det vil si flere pasienter med høy alder, pasienter med multisykdom og økende behov for avansert helsehjelp. Du vil lese om overgangen fra det å være sykepleier til å gå inn i rollen som avansert klinisk allmennsykepleier, og om hvordan kommunehelsetjenesten kan tydeliggjøre (differensiering
   
   
   /) oppgavefordeling
   
   
   der sykepleieoppgavene i større grad blir mer avanserte relatert til kompetansenivå. Du vil også få kjennskap til hvordan en avansert klinisk allmennsykepleier (AKS) arbeider internasjonalt, og om den pågående debatten om utvidede rettigheter for AKS-profesjonen i Norge.
  

  
   
   
   Sykepleie i kommunehelsetjenesten
  

  
   Gjennom mange år har den kliniske delen av sykepleierutdanningen, som praksis i
   
   
   øvelses­avdeling og ved helseinstitusjoner, vært diskutert i
   
   
   medier og ved utdanningsinstitusjoner. Diskusjonene handler i
   
   
   hovedsak om mangel og kvalitet på praksisplasser, praksisveiledning, mangel på sykepleiere og frafall av sykepleierstudenter under studiet (Vasset et al., 2021; Lovring, Stenholdt & Wegener, 2022). Gode studie- og arbeidsvilkår er nødvendig for at kliniske studier i
   
   
   utdanning skal fremme læring, og dette kan utfordres av konstante krav om økt effektivitet i
   
   
   helsetjenesten. Relasjoner til, og utøvelse av helhetlig omsorg til, pasienter og deres pårørende er grunnleggende i
   
   
   sykepleiefaget. Samtidig er dette ikke-målbare områder, siden det er vanskelig å
   
   
   måle noen effekt (Lovring, Stenholdt & Wegener, 2022).
  

  
   Økende sykepleiermangel
   
   
   er først og fremst gjeldende i
   
   
   kommunehelsetjenesten, det vil si innen hjemmebasert omsorg og ved sykehjem (Bratt & Gautun, 2018). Studier viser at sykepleiermangelen i
   
   
   sykehjem kan skyldes at geriatrien som arbeidsområde har hatt lav status, med mye rutine- og tungt fysisk og psykisk arbeid. Ansatte kan eksempelvis oppleve vold og trusler som følge av pasientens demenssykdom (Harrad & Sulla, 2018; ­Rasmussen & Kjevik-Wycherley, 2019). Studier viser at det er blant de eldste og mest skrøpelige
   
   
   pasientgruppene i
   
   
   kommunehelsetjenesten det forekommer mest omsorgssvikt,
   
   
   samtidig som andelen eldre pasienter er økende (Kamp & Hvid, 2012; Wegener, 2016; Engdahl et al., 2023). Med alderen øker også sjansene for å
   
   
   få en eller flere kroniske sykdommer
   
   
   (Engdahl et al., 2023). De fysiologiske reservene i
   
   
   kroppen blir redusert, og motstandskraften mot påkjenninger som sykdommer og skader blir dårligere (Engdahl et al., 2023). Vanlige sykdommer hos pasientgruppen er blant annet diabetes, kronisk obstruktiv lungesykdom og hjerte-kar-lidelser (St.meld. 47, 2008–2009; Nødland & Rommetveit, 2019). Skrøpelige eldre pasienter (med livs­stilsykdommer) har betydelig redusert reservekapasitet når det gjelder egenomsorg og opplever derfor økt sårbarhet for påkjenninger som kan påvirke både funksjonsevne, livskvalitet og psykisk helse.
  

  
   Langt flere eldre hjemmeboende pasienter i
   
   
   kommunene er i
   
   
   dag multisyke
   
   
   enn tidligere år (Bratt & Gautun, 2018). Pasienter ved sykehusavdelinger skrives tidligere ut fra sykehus i
   
   
   dag enn før, og skal videre ha oppfølging i
   
   
   kommunehelsetjenesten (Gautun & Syse, 2013; Tønnesen, Kassah & Tingvoll, 2016; Gagnat, Molnes & Vasset, 2022). Når pasienter får betegnelsen utskrivningsklare
   
   
   fra spesialisthelsetjenesten, har de krav på videre oppfølging av helsetjenester i
   
   
   kommunen, ifølge Samhandlingsreformen (St.meld. 47, 2008–2009) og Nasjonal helse- og omsorgsplan (Meld. St. 16, 2010–2011). Norsk helse­tjeneste har i
   
   
   mange tilfeller kortere sykeopphold (en eller to dager) etter at Samhandlingsreformen trådte i
   
   
   kraft, enn andre sammenlignbare land (St.meld. 47, 2008–2009). Dette skaper et stort press på kommunehelsetjenesten (OCED, 2014).
  

  
   Ifølge Statistisk sentralbyrå (2021) er det ca. 39 000 sykehjemsbeboere
   
   
   i
   
   
   Norge med en gjennomsnittsalder på 85 år. Ved sykehjemmene i
   
   
   Norge anser man at 80 % av beboerne har sykdommen demens (St.meld. 47, 2008–2009). Mange har også multimorbide tilstander
   
   
   , med betydelig funksjonstap og høy symptombyrde. De vanligste diagnosene i
   
   
   tillegg til demens er kardiovaskulære, muskel- og skjelett- og endokrine, ernæringsmessige og metabolske diagnoser (Jørgensen et al., 2018). En avansert klinisk allmennsykepleier skal ha fag- og breddekompetanse både innen akutte, kortvarige og kroniske sykdommer. Det vil si komplekse kroniske sykdomstilstander
   
   
   og sammensatte behov
   
   
   innen både somatiske, psykiske og rusrelaterte helseutfordringer og sykdommer (Forskrift om nasjonal retningslinje for masterutdanning i
   
   
   avansert klinisk allmennsykepleie, 2020).
  

  
   Med den økende forekomsten av kroniske og multimorbide sykdomstilstander følger behovet for mer omfattende helsehjelp i
   
   
   kommunehelsetjenesten. Pasienter som mottar helse- og omsorgstjenester i
   
   
   kommunen, har derfor i
   
   
   større grad enn tidligere komplekse lidelser
   
   
   som har krav på å
   
   
   ivaretas av kyndig helsepersonell med nødvendig faglig kompetanse (Finnbakk, Skovdahl, Blix & Fagerström, 2012; Gautun & Syse, 2013; Fagerström, 2019).
  

  
   Multisykdom
   
   
   refererer til tilstedeværelse av to eller flere langvarige helseproblemer som kan inkludere:
  

  
   
    1
   
   definert fysisk eller psykisk helseutfordring – spesifikke diagnoser,
  

  
   
    2
   
   vedvarende utfordringer på grunn av nedsatt evne til læring,
  

  
   
    3
   
   mange og sammensatte symptomer knyttet til generelt nedsatt helsetilstand/
   
    skrøpelighet
   
   og kronisk smerte,
  

  
   
    4
   
   nedsatt syn og hørsel,
  

  
   
    5
   
   misbruk av alkohol eller andre rusmidler.
  

  
   Når pasienter har kort liggetid på sykehus og samfunnet har et økende antall eldre pasienter, kan behovet for gode og likeverdige helsetjenester være nødvendig, men ofte utfordrende å
   
   
   dekke for kommunehelsetjenesten. I
   
   
   tillegg har kommunene ansvar for behandlings­krevende brukergrupper med komplekse medisinske og psykososiale behov (Hopøy, ­Bakken & Bing-Jonsson, 2020). Det vil dermed si at helsepersonell trenger både medisinsk og sykepleiefaglig kompetanse for å
   
   
   fremme pasientsikkerheten på ulike nivåer (Steinsheim & Malmedal, 2020). Som nevnt har eldre pasienter ofte ulike sykdommer som påvirker hverandre, i tillegg til aldersrelate
   
   
   rte forandringer (Ranhoff, 2021). De fleste i
   
   
   denne gruppen har flere kroniske sykdommer
   
   
   som krever langvarig oppfølging, helseveiledning, behandling, pleie og omsorg (Ranhoff, 2021). Det er også økende bruk av avansert medisinsk teknologisk utstyr og økende medikamentbruk overfor blant annet denne pasientgruppen (Hofmann, 2003; Bondevik, Madsen & Nyheim, 2017).
  

  
   Pasienter med et komplekst sykdomsbilde stiller høye krav til fagkompetanse hos sykepleiere. I
   
   
   tillegg til medisinsk og pleiefaglig kompetanse må sykepleiere utføre medisinsk behandling til pasienter. Det er avgjørende at sykepleiere kan identifisere en tidlig forverring eller oppdage en nyoppstått helseutfordring. Det vil si at pasienter har en helseutfordring av somatisk og psykisk art, og det må iverksettes tiltak for å
   
   
   hindre utvikling av alvorlig sykdom (Meld. St. 26, 2004–2005; Lilleng & Rygg, 2022). En norsk studie (Bing-Jonsson & Foss, 2015) fant en stor diskrepans mellom forventet kompetanse i
   
   
   retningslinjene og faktisk kompetanse blant sykepleiere i
   
   
   kommunehelsetjenesten, særlig i
   
   
   forhold til medisinsk kunnskap. I
   
   
   tillegg er muligheten for kompetanseheving ofte mangelfull (Bing-Jonsson & Foss, 2015). Helsepersonell skal utføre sitt arbeid i
   
   
   samsvar med de krav til faglig forsvarlighet
   
   
   og omsorgsfull hjelp som kan forventes ut ifra deres kvalifikasjoner, arbeidets karakter og situasjonen ellers (Helsepersonelloven, 1999). Derfor trenger kommunehelsetjenesten sykepleiere med avansert klinisk breddekompetanse som kan imøtekomme forsvarlighetskravet (Fagerström, 2019).
  

  
   Gagnat et al., (2022) sin studie om sykepleiekompetanse i
   
   
   kommunehelsetjenesten viste til at denne helsetjenesten også har en tendens til å
   
   
   ha reduserte stillingsbrøker til helsepersonell ved sykehjem og i
   
   
   hjemmebaserte tjenester. Studien pekte på at systemet med små stillingsbrøker til helsepersonell kan påvirke kontinuiteten i
   
   
   pasientarbeidet. Studien understrekte også at helsepersonell i
   
   
   hjemmebasert omsorg arbeidet for det meste alene, hadde tidspress, fikk lite opplæring og at det ofte føltes utrygt hvis sykepleierkompetansen i
   
   
   tillegg ikke var tilstrekkelig. Spesielt ble dette merkbart i
   
   
   akutte pasientsituasjoner. Resultatet ble ofte innleggelser ved sykehus, og spørsmålet ble om dette kunne ha vært unngått hvis kommunene selv hadde tilstrekkelig sykepleierkompetanse. En annen faktor er økonomi og stramme økonomiske rammer i
   
   
   kommunene. Det blir ikke brukt penger på annet enn det enhetsleder sier er strengt nødvendig (Norheim & Thorsen, 2015; Gagnat et al., 2022). Det kan dermed se ut som at kommunene ikke alltid følger opp det som står i
   
   
   offentlige meldinger. En annen utfordring er det man gjerne kaller
   
    svingdørspasienter
   
   
    
    
   
   
    
     
      1
     
    
   
   . Det vil si at pasientene forflyttes jevnlig mellom kommunehelsetjeneste og sykehus. Pasientene kan oppleve utrygghet og stress, og slike pasientforløp er også en stor økonomisk belastning for kommunen (St.meld. 47, 2008–2009). I
   
   
   tillegg kan overflyttingen utfordre kommunikasjon mellom de tverrsektorielle helsetjenestene, og derfor redusere pasient­sikkerheten (St.meld. 47, 2008–2009; Holbæk, 2012). Det vil fra om lag 2030 være et enda større behov for avansert klinisk kompetanse i
   
   
   kommunehelsetjenesten (Finnbakk et al., 2012; Meld. St. 26, 2014–2015) på grunn av et økende antall eldre personer (også med kompliserte helsebehov) som frem mot 2050 vil bo i
   
   
   hjemmet sitt i
   
   
   kommunen. Det vil si at kommunene må ha tilstrekkelig fagkompetanse
   
    på rett nivå
   
   ,
   
    på
   
   
    rett sted
   
   og
   
    til
   
   
    riktig tid
   
   for å
   
   
   få gode, effektive og trygge tjenester.
  

  
   Som tidligere nevnt er det pasienter som har et økende behov for bistand, samtidig som det er knapphet på helsepersonell i
   
   
   kommunehelsetjenesten. Behovet for personell innen helse- og omsorgstjenester fordobles fra 2015 til 2035, og fra 2035 forventes det dermed at mangelen på sykepleiere alene vil være 28 000 årsverk (Gautun, Øien & Bratt, 2016; Meld. St. 10, 2012–2013). En del av disse utfordringene kan delvis avhjelpes og løses ved ulike velferdsteknologiske komponenter, men det er forespeilet at mulige utfordringer kan bli manglende forståelse for teknologien og utilstrekkelig opplæring (Haugvik & Eines, 2019; Johannessen, Holm & Storm, 2019). Haugvik og Eines (2019) skriver videre at omsorgen kan forsvinne eller endres i
   
   
   fremtidens helsetjeneste. Omsorg er blitt et sekundært begrep, fordi pleie av syke ofte måles i
   
   
   ren økonomi og lønnsomhet (St.meld. 47, 2008–2009). Søkelyset bør derfor i
   
   
   større grad legges på hvordan arbeidet i
   
   
   helsetjenestene gjennomføres. Studier av avansert klinisk allmennsykepleieres erfaringer viser at deres hovedfokus er pasientnærhet i
   
   
   tillegg til klinisk virksomhet, og at profesjonen har bredde­kompetanse, kan arbeide selvstendig og kan samarbeide med andre profesjoner. Derfor er disse sykepleierne essensielle i
   
   
   fremtidens kommunehelsetjeneste (Martin-Misener et al., 2015; Henni et al., 2018; Jakobsen, 2022)
  

  
   
   
   Hva er tilstrekkelig kompetanse i kunnskapsbasert praksis?
  

  
   Kunnskap er å
   
   
   vite helt presis hvordan noe skal gjøres (Madsbu, 2011), mens ferdigheter er kompetansekomponenten som knyttes til en praktisk handling, som for eksempel avanserte sykepleieprosedyrer. Lai (1997) sin kompetanseteori viser i
   
   
   tillegg hva helhetlig fagkompetanse
   
   
   består av – de grunnleggende komponentene kunnskap, ferdigheter, evner og holdninger. I
   
   
   dag kan sykepleiere eksempelvis få flere arbeidsoppgaver knyttet til administrasjon fremfor pasientnære oppgaver. Det pasientnære arbeidet kan dermed tilfalle helsefagarbeidere og assistenter. Dette kan være en uheldig arbeidssituasjon, fordi en slik uklar oppgavedeling
   
   
   kan føre til at sykepleiere ender opp med å
   
   
   utføre oppgaver som helsefagarbeidere og assistenter har tilstrekkelig kompetanse til å
   
   
   utføre (Bing-Jonsson, et al., 2016; Gagnat et al., 2022). Sykepleierens ressurser og kompetanse blir altså ikke alltid effektivt utnyttet (Bing- Jonsson et al., 2016), samtidig som det kliniske bildet i
   
   
   stor grad er preget av behovet for medisinsk kunnskap og høy
   
   
   observasjons-,
   
   
   vurderings- og
   
   
   behandlingskompetanse (McGaughey et al., 2017). Lai (2004) bruker termen kompetansekomponenter
   
   
   om elementer som inngår i
   
   
   kompetansebegrepet. Hun sier at det er enighet om at følgende utgjør kjernekomponenter i
   
   
   kompetansebegrepet:
   
   
  

  
   	
    
     •
    
    kunnskap, som er
    
     å
    
    
     
     
    
    
     vite
    
   

   	
    
     •
    
    ferdigheter, som er
    
     å
    
    
     
     
    
    
     kunne gjøre
    
   

   	
    
     •
    
    evner, som viser til grunnleggende
    
     egenskaper og forutsetninger
    
   

  

  
   Lai (2004) hevder at det er uenighet om hvorvidt
   
    holdninger
   
   bør betraktes som en integrert del av kompetansebegrepet. Hun betrakter ikke holdninger som en av hovedkomponentene i
   
   
   kompetansebegrepet, men peker på at i
   
   
   yrker med utstrakt grad av mellommenneskelige relasjoner vil holdninger inngå som en viktig indikator på hvorvidt en person er kompetent eller ikke. Hun sier videre at komponentene er nært relatert til hverandre og kan være vanskelig å
   
   
   skille når disse til sammen skal gi et samlet inntrykk av en persons kompetanse (Lai, 2004). Holdning har alltid vært en essensiell del av sykepleierens kunnskapsbase.
  

  
   
   
   Behovet for avanserte kliniske allmennsykepleiere
  

  
   Utdanningen i
   
   
   avansert klinisk allmennsykepleie (AKS)
   
   
   ble etablert for å
   
   
   bidra til å
   
   
   dekke det økte kompetansebehovet, særlig i
   
   
   kommunehelsetjenesten. For å
   
   
   sørge for at flere sykepleiere gjennomfører utdanningen, bevilger Helsedirektoratet inntil 12 millioner kroner hvert år i
   
   
   utdanningsmidler som kommuner kan søke om (Helsedirektoratet, 2022).
  

  
   Kompetansen
   
   
   
    avansert klinisk allmennsykepleier
   
   
    
    
   
   er beskrevet som bestående av sju generelle ferdigheter og nøkkelkompetanser (Dowling et al., 2013).
  

  
   Dette er:
  

  
   
    1
   
   klinisk kompetanse
  

  
   
    2
   
   samhandling
  

  
   
    3
   
   veiledning
  

  
   
    4
   
   forskning
  

  
   
    5
   
   etisk beslutningskompetanse
  

  
   
    6
   
   konsultasjoner
  

  
   
    7
   
   lederskap
  

  
   I
   
    Avancerad klinisk sjuksköterska
   
   beskrives en teoretisk modell for AKS utviklet for nordiske forhold. Den består av åtte kompetanseområder (Fagerström & Glasberg, 2011).
  

  
   [image: Figure]
   
    
     Figur 1.1
    
    En teoretisk modell for avansert klinisk allmennsykepleie (Fagerström, 2019, Gyldendal Akademisk).
   

  

  
   I
   
   
   tillegg til disse områdene for AKS beskriver også Dowling et al., (2013) begrepet konsultasjoner. I
   
   
   Norge er utdanningsinstitusjoner helt i
   
   
   starten med å
   
   
   etablere AKS-utdanningen og avhengig av at det etableres stillinger for avansert klinisk allmennsykepleiere både i
   
   
   kommuner og ved sykehus (Helsedirektoratet, 2018). Forskning (Swan et al., 2015; Woo, Lee & Tam, 2017) har vist at AKS kan ha flere gunstige effekter på både effektivitet og kvalitet i
   
   
   kommunal helsetjenestene, noe som tyder på at man kan dra nytte av å
   
   
   etablere stillinger for flere AKS i norske helsetjenester.
  

  
   [image: Figure]
   
    
     Figur 1.2
    
    AKS-student i praksis.
   

  

  
   Forskrift om nasjonal retningslinje for master­utdanning i
   
   
   avansert klinisk allmennsykepleie (2020) har gjort avgrensninger mot andre typer spesialsykepleiere i
   
   
   kommunen, som jordmødre og helsesykepleiere. Likevel er det ikke entydig beskrevet hva det vil innebære å
   
   
   være avansert klinisk allmennsykepleier, altså hva som skiller avansert klinisk allmennsykepleie fra grunnleggende sykepleie (­Bergland, 2022; Arslania-Engoren, 2019).
  

  
   I
   
   
   Guidelines of Advanced Practice Nursing (2020), fra International Council of Nurses
   
   
   (ICN), tar de sikte på å
   
   
   få en felles forståelse av hva avansert klinisk allmennsykepleie er, gjennom følgende kjennetegn: utdanning på minimum masternivå, og klinisk praksis rettet mot pasientnært arbeid. Studier (Swan et al., 2015; Woo, Lee & Tam, 2017) har undersøkt ulike konsekvenser av å
   
   
   iverksette tilsvarende stilling som avansert klinisk allmennsykepleier, nurse practitioner, i
   
   
   ulike deler av helsetjenestene. Studiene viser blant annet økt pasienttilfredshet og tilgang til medisinsk behandling, samt reduserte driftskostnader. Felles for de positive utfallene er at en avansert klinisk allmennsykepleier i
   
   
   disse tilfellene som regel er bevilget utvidede rettigheter som bidrar til en mer autonom praksis og et effektivt behandlingsforløp. Det diskuteres i
   
   
   akademia og i
   
   
   helsetjenestene hvorvidt AKS på sikt, også i
   
   
   Norge, skal kunne ha utvidede rettigheter, som retten til å forskrive medikamenter, rekvirere blodprøver og henvise til bildeundersøkelser, henvise til spesialisthelsetjenesten og å
   
   
   diagnostisere, slik som i
   
   
   USA. Det er uklart hvilke konsekvenser dette kan ha for helsetjenesten, for leger og andre helseprofesjoner.
  

  
   Målet for AKS-utdanningen er å
   
   
   bidra med sykepleiere som har bred og avansert kompetanse innen kartlegging, vurdering og behandling av de vanligste sykdommer og helseutfordringer. Dette særlig blant multisyke pasientgrupper i
   
   
   kommunehelsetjenesten (Sandli & Lerum, 2019).
  

  
   Ifølge forskrift om nasjonal retningslinje for masterutdanning i
   
   
   avansert klinisk allmennsykepleie (2020) skal AKS ha kompetanse innen:
  

  
   	
    
     •
    
    Klinisk vurderings, beslutnings- og handlingskompetanse
   

   	
    
     •
    
    Helsekompetanse, pasientopplæring- og
    
    
    veiledning
    
    
   

   	
    
     •
    
    Faglig ledelse og koordinering
   

   	
    
     •
    
    Kunnskapsbasert fagutvikling, tjenesteforbedring og innovasjon
   

  

  
   
   
   Hva skiller AKS fra andre spesialsykepleiere?
  

  
   I
   
   
   Norge fantes det i
   
   
   2018 kun et begrenset antall AKS (Henni et al., 2018). Antallet AKS-studenter har økt, siden flere utdanningsinstitusjoner nå tilbyr AKS-utdanning. Likevel kan tjenestene ha få AKS-rollemodeller når studenter skal ut i
   
   
   praksisfeltet. Kunnskapen vi har om denne yrkesrollen, kommer fra utlandet. Det kan være vanskelig å
   
   
   kopiere AKS-rollen
   
   
   fra land til land, fordi det ikke finnes noen felles global forståelse av rollen, og både utdannelse, kontekst og regulering er forskjellig fra land til land (Heale & Rieck Buckley, 2015). Hvordan rollen benyttes, er avhengig av behovet i
   
   
   det aktuelle landet, og rettighetene gitt i
   
   
   form av den aktuelle NPs
   
    Scope of practice
   
   (Wilhite, 2012). Delamaire og Lafortune (2010) har gjennomført en studie der de har undersøkt og sammenlignet utviklingen av rollen som avansert klinisk allmennsykepleier i
   
   
   elleve land: Australia, Belgia, Canada, Kypros, Tsjekkia, Finland, Frankrike, Irland, Japan, Polen og USA. Evalueringen viste at bruk av AKS økte tilgangen til kvalifiserte helsetjenester og reduserte pasienters ventetid. Evalueringen viste også at en avansert klinisk allmennsykepleier var i
   
   
   stand til å
   
   
   gi samme kvalitet på behandlingen som lege ved enkle lidelser der pasienten skulle ha rutinemessig oppfølging. Det ble også funnet høy grad av brukertilfredshet. Ifølge Kirkevold (2012) er faktorer som å
   
   
   gi enkle behandlinger en hovedårsak til etablering av avansert klinisk allmennsykepleie i
   
   
   60 ulike land og alle verdensdeler. En studie (Cooper, McDowell & Raeside, 2019) fant at det som hovedsakelig skilte nurse practitioners
   
   
   fra andre typer spesialsykepleiere, var nettopp deres utvidede rettigheter til for eksempel medisinering, henvise til røntgen, gipsing, egne konsultasjoner osv. I
   
   
   en norsk kontekst vil noe av dette være en utfordring fordi det vanligvis gjøres av leger.
  

  
   [image: Figure]
   
    
     Figur 1.3
    
    Basert på modell av Lasse Johan Thue (2022), avansert klinisk allmennsykepleier ved AHUS.
   

  

  
   Modellen ovenfor (figur 1.3) viser hvordan kompetansen hos AKS kan sammenlignes med andre spesialsykepleieres kompetanse. Man ser at AKS har en høy breddekompetanse innen flere felt, og bygger videre på den faglige breddekompetansen i
   
   
   grunnutdanningen i
   
   
   sykepleie. Fremfor spisskompetanse
   
   
   innenfor eksempel kreftsykepleie vil en AKS ha en mer generell breddekompetanse
   
   
   om dette feltet. En studie undersøkte hvordan AKS og andre spesialsykepleiere
   
   
   vurderte sin fagkompetanse innen ulike felt, og fant at AKS rangerte sin kompetanse som høyere generelt, og særlig innen ledelse, konsultasjon, interprofesjonelle relasjoner, planlegging av helsehjelp og forebyggende helsearbeid (Gutiérrez-Rodríguez et al., 2019). Studien konkluderte med at AKS og andre typer spesialsykepleiere har ulik kompetanse som bør tilpasses best mulig de ulike tjenestene. Denne kompleksiteten med mange elementer – som pasienter med ulike sykdommer og behov, komplekse sykdomstilstander, mange og uklare symptomer, tverrprofesjonelt samarbeid, pårørende, kontekst og kommunikasjon – påvirker både holdninger, beslutninger og handlingsvalg (Jakobsen, 2022). Derfor opplever du ofte som AKS-student at det blir brukt en læringsmetodikk med kliniske case-løsninger
   
   
   , gjerne om multisyke pasienter i
   
   
   ulike kontekster, i
   
   
   refleksjonsgrupper og i
   
   
   øvelsesavdelingen. Slike kliniske fokuserte fortellinger er særlig egnet for å
   
   
   forstå kompleksiteten i
   
   
   situasjonene (Høybakk, Loso & Karlsen, 2022). Fagfeltet har etterlyst en utredning av utvidede rettigheter for sykepleiere med spesialistgodkjenning
   
   
   med søkelys på forskrivning av legemidler, blant annet gjennom innspill til helsepersonellkommisjonen. Man ser videre at det gjennomføres ulike prosjekter i
   
   
   kommunehelsetjenesten der arbeidsoppgaver og lignende for AKS utredes.
  

  
   Et eksempel er
   
    Tørnpiloten
   
   ,
   
   
   som i
   
   
   regi av kommunesektorens interesseorganisasjon (KS) vil undersøke oppgavedeling og best mulig utnyttelse av AKS-kompetansen i
   
   
   ulike kommuner. Tidligere har det også blitt testet ut såkalte primærhelseteam, der AKS er sentrale profesjoner. I
   
   
   2023 er AKS hittil de eneste sykepleierne i
   
   
   Norge som kan søke om offentlig spesialistgodkjenning, men denne godkjenningen bringer ikke umiddelbart med seg store endringer i
   
   
   rettigheter eller oppgaver. Et spørsmål som kom med godkjenningen, var taksering av tjenester ved for eksempel legekontor, skriver Fagerström (2019). Dette er ikke på plass ennå.
  

  
   Å
   
   
   tydeliggjøre hva AKS-rollen innebærer, og i
   
   
   større grad differensiere AKS fra andre sykepleierspesialister vil kunne bidra til økt effektivitet og kvalitet på helsehjelp. Det vil si at AKS i
   
   
   større grad brukes der det er ustabile og multisyke pasientgrupper. Å
   
   
   differensiere
   
   
   arbeidet mer enn det som er vanlig i
   
   
   dag, vil si at arbeidet deles opp etter utdanning og kompetanse. Pasientgrupper med de mest kompliserte lidelsene blir tatt hånd om av AKS. I
   
   
   tillegg er det verdt å
   
   
   nevne at rolle-uklarhet inkludert utfordringer i
   
   
   tverrprofesjonelt samarbeid og oppgaveglidning
   
   
   kan medføre redusert jobbtilfredshet hos AKS (Melby et al., 2022). En studie (Han, 2018) beskriver at faktorer som autonomi og å
   
   
   finne mening i
   
   
   jobben er av størst betydning for jobbtilfredshet blant AKS. Jobbtilfredshet blant AKS vil naturlig nok føre til at flere blir i
   
   
   sine stillinger.
  

  
   En norsk studie (Henni et al., 2019) viste at avansert geriatrisk sykepleiere (AGS) ikke fikk brukt sin kompetanse fullt ut i
   
   
   primærhelsetjenesten. En annen norsk studie fant at fastleger og sykepleierledere stort sett hadde positive holdninger til AGS. Utfordringer rundt integrering av AGS i
   
   
   den eksisterende organiseringen av primærhelsetjenesten ble beskrevet som greit (Holm Hansen et al., 2020), men integrering av AKS ble beskrevet som utfordrende. Dessverre er det ikke krav om å
   
   
   opprette tilpassede AKS-stillinger for kommuner som får utdanningsmidler
   
   
   til AKS, og man ser at det i
   
   
   store deler av landet mangler nettopp slike stillinger og stillingsbeskrivelser. Noen nyutdannede AKS kan gå tilbake til den samme stillingen de hadde før utdanningen, men de trenger ikke nødvendigvis å
   
   
   miste muligheten til å
   
   
   beholde og videreutvikle sin AKS-kompetanse. Når det gjelder stillingsbeskrivelser for AKS, har Helsedirektoratet delt eksempler på sine nettsider, som du som AKS-student kan bruke som utgangspunkt for din fremtidige stilling i
   
   
   samarbeid med din leder. En AKS arbeider selvstendig og kan ha en positiv innvirkning på ventetider
   
   
   ved akuttmottak
   
   
   (Jennings et al., 2008; 2015; Gaarde, Svahn & Nylund, 2019). Profesjonen kan også medvirke til å
   
   
   redusere behandlingsoppholdets lengde (Newhouse et al., 2011). Ifølge Beagley et al. (2013) har AKS en raskere pasientgjennomstrømning enn sine sykepleier­kollegaer fordi de kan ta selvstendige kliniske beslutninger. Dette er også kostnadseffektivt.
  

  
   
   
   Oppsummering
  

  
   I
   
   
   dette kapittelet har du lært om bakgrunnen for hvorfor AKS-utdanningen ble opprettet i
   
   
   Norge, og hvilke pasientgrupper som er særlig aktuelle for AKS. Du har fått lese om den amerikanske AKS – nurse practitioners – og hva som kan skille dem fra norske AKS per i
   
   
   dag.
  

  
   Spørsmål til refleksjon og diskusjon
  

  
   
    1
   
   Hvorfor er det behov for AKS i norske helsetjenester?
  

  
   
    2
   
   Hvilke forskjeller kan man finne i rettighetene/arbeidsoppgavene til nurse practitioner og AKS?
  

  
   
    3
   
   Hva skiller AKS fra andre spesialsykepleiere?

